कामिनी कौशल

कामिनी कौशल (16 जनवरी, 1927 - 14 नवंबर, 2025) हिन्दी फ़िल्मों की एक अभिनेत्री थीं। वह  नीचा नगर (1946) और बिराज बहू (1954) जैसी फिल्मों में अपनी भूमिकाओं के लिए विख्यात हैं। नीचा नगर ने 1946 में कान फ़िल्मोत्सव में पामे डी'ओर को जीता जबकि बिराज बहू के लिये उन्हें फिल्मफेयर सर्वश्रेष्ठ अभिनेत्री का पुरस्कार मिला।

उन्होंने 1946 से 1963 तक फिल्मों में मुख्य नायिका की भूमिका निभाई, जिसमें दो भाई (1947), शहीद (1948), ज़िद्दी (1948 फिल्म), शबनम (1949), नदिया के पार (1948), पारस (1949), नमूना (1949),  आरजू (1950), झांझर (1953), आबरू (1953), नाइट क्लब (1958), जेलर (1958), बडे सरकार और गोदान (1963) को उनके करियर का सर्वश्रेष्ठ प्रदर्शन माना जाता है। उन्होंने 1963 से चरित्र भूमिकाएँ निभाईं।

 व्यक्तिगत जीवन 
कामिनी कौशल का जन्म लाहौर में उमा कश्यप के रूप में हुआ था। दो भाइयों और तीन बहनों में वह सबसे छोटी थी। वह केवल सात वर्ष की थी जब उनके पिता की मृत्यु 26 नवंबर 1934 को हुई थी। कामिनी के विवाह के बाद 3 बेटे हुए, राहुल, विदुर और श्रवण।

 फिल्मी सफर  
चेतन आनंद ने उन्हें अपनी फिल्म नीचा नगर में प्रमुख नायिका की भूमिका दी। इसके बाद, वह लाहौर लौट आईं, लेकिन और फिल्मों के प्रस्ताव आने लगे, इसलिए वह लाहौर से फिल्मांकन के लिए आती थीं। 1947 में उनकी अचानक शादी के बाद, वह अपने पति के साथ बम्बई में बस गईं। वह अपनी शादी के बाद भी मुख्य नायिका के रूप में काम करना जारी रखने वाली पहली अग्रणी नायिका बनी।

1965 में, वह शहीद नामक फिल्म के साथ चरित्र भूमिकाएं निभाने लग गईं। वारिस, विश्वास, यकीन, आदमी और इंसान, गुमराह, उपहार, कैद, भँवर, ताँगेवाला और हीरालाल पन्नालाल में उनके अभिनय को सराहा गया। चरित्र कलाकार के रूप में वह मनोज कुमार की सात फिल्मों में काम की - शहीद, उपकार, पूरब और पश्चिम, सन्यासी, शोर, रोटी कपड़ा और मकान, दस नम्बरी और संतोष। कामिनी कौशल ने 1974 में प्रेम नगर और 1976 में महा चोर में राजेश खन्ना की माँ और दो रास्ते में भाभी की भूमिका निभाई।

 प्रमुख फिल्में
 वर्ष  फ़िल्म  चरित्र  टिप्पणी2007  लागा चुनरी में दाग  2003  चोरी चोरी  2000  हर दिल जो प्यार करेगा  बीजी 1992  हमशक्ल  सुनील की माँ 1989  संतोष  शांति 1987  जलवा  1984  द ज्वैल इन द क्राउन   दूरदर्शन धारावाहिक फ़िल्म1983  पेंटर बाबू  1981  खुदा कसम  1980  टक्कर  1979  बगुला भगत  1978  हीरालाल पन्नालाल  1978  आहूति  1978  दिल और दीवार  1978  स्वर्ग नर्क  विनोद की माँ 1977  चाँदी सोना  1976  महा चोर  1976  दस नम्बरी  राधा 1976  भँवर  1975  दो झूठ  1975  कैद  1975  सन्यासी  1974  रोटी कपड़ा और मकान  1974  प्रेम नगर  1973  अनहोनी  1973  जैसे को तैसा  विजय की माँ 1972  शोर  1972  ताँगेवाला  लक्ष्मी 1971  उपहार  अनूप की माँ 1971  बिखरे मोती  1970  यादगार  1970  पूरब और पश्चिम  1970  इश्क पर ज़ोर नहीं  उमा देवी 1969  विश्वास  नीना 1969  मेरी भाभी  शांति 1969  एक श्रीमान एक श्रीमती  रमा 1969  दो रास्ते  माधवी गुप्ता 1969  वारिस  रुक्मनी 1965  शहीद  1954  बिरज बहू  1953  चालीस बाबा एक चोर  1953  आस  आशा 1952  पूनम  1949  पारस  गीता 1949  शाइर  बीना 1949  शायर  1948  आग निर्मला 1948  ज़िद्दी  1947  जेल यात्रा  

 नामांकन और पुरस्कार 
 फ़िल्मफ़ेयर पुरस्कार 
 1956 - फ़िल्मफ़ेयर सर्वश्रेष्ठ अभिनेत्री पुरस्कार - बिरज बहू
 सन्दर्भ 

 बाहरी कड़ियाँ 
कामिनी कौशल (भारतकोश)
कामिनी कौशल (दिव्य हिमाचल)
नीचा नगर की ‘बिराज बहू’ कामिनी कौशल (दैनिक ट्रिब्यून)
80 की उम्र भी हावी नहीं है कामिनी पर

श्रेणी:1927 में जन्मे लोग
श्रेणी:२०२५ में निधन
श्रेणी:हिन्दी अभिनेत्री
श्रेणी:फ़िल्मफ़ेयर पुरस्कार विजेता
श्रेणी:लाहौर के लोग